《二月二十八日程公归榇乡中走送不及泫然作》
清代·王浩

一旌西下叩春冥，雨泣烟霏倘可云。有子亭亭紫云盖，斯人可可暮山雯。

多闻治乱今谁在，迸入歌呼梦亦纷。大局仓皇天地隔，不宜此去更相闻。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。